**Kutatók Éjszakája - SZTE Mezőgazdasági Kar**

**2021. szeptember 24.**

SZTE MGK Állattudományi és Vadgazdálkodási Intézet

**18:00-20:00**

**Trófeabírálat**

SZTE MGK Állattudományi és Vadgazdálkodási Intézet (6800 Hódmezővásárhely, Andrássy u. 15., 112-es terem)

Az érdeklődők megismerhetik a gímszarvas, őz, muflon, vaddisznó trófeák méretfelvételét és számítógépes értékelését. Bemutatásra kerülnek vadászsípok, valamint csalsípok is. A program ideje alatt vadászfilmek vetítésére kerül sor. A programot iskolásoknak és felnőtteknek ajánljuk.

Előadó: Komlósi Tamás, tanársegéd

**18:30-19:30**

**Mindennapi kenyerünk!**

SZTE MGK Állattudományi és Vadgazdálkodási Intézet (6800 Hódmezővásárhely, Andrássy u. 15., 108-as terem)

Hogyan süssünk otthon kenyeret? A kenyérsütés technikájának ismertetése, kovász készítésének technológiája. Kenyérsütés egyszerűen, nagyszerűen! A programot iskolásoknak és felnőtteknek ajánljuk.

Előadó: Dr. Benk Ákos, főiskolai docens

**19:00-20:00**

**Tejút – a tehéntől az asztalig, és ami még a kutatásokban rejlik**

SZTE MGK Állattudományi és Vadgazdálkodási Intézet (6800 Hódmezővásárhely, Andrássy u. 15., 223-as terem)

A tej minőségi paramétereinek vizsgálata sajtkóstolóval és tejtermékismereti kvízzel. Kutatási lehetőségek a tehenészetekben az informatikusok szemével. A tejtermelés anatómiájának és élettanának bemutatása előadásban, a gépi és kézi fejés bemutatása videóban. A programot kisgyermekeknek, iskolásoknak és felnőtteknek ajánljuk.

Előadók: Dr. Mikó Edit, egyetemi docens, dékán, Dr. Kocsisné Dr. Gráff Myrtill, főiskolai docens, Tóth Violetta, tanársegéd, Prof. Dr. Csendes Tibor, egyetemi tanár, Dr. Bánhelyi Balázs, egyetemi docens

**19:00-21:00**

**Állatpreparálás**

SZTE MGK Állattudományi és Vadgazdálkodási Intézet (6800 Hódmezővásárhely, Andrássy u. 15., 114-es terem)

Valamilyen kistestű emlős vagy madártest preparálása az egyes munkafázisok „testközeli” bemutatásával. Az érdeklődők betekintést nyerhetnek az állatpreparálás teljes folyamatába a zsigereléstől és nyúzástól a teljes preparált test elkészítéséig. A programot iskolásoknak és felnőtteknek ajánljuk.

Előadó: Barkóczi Csaba, preparátor, környezetkutató geográfus

**19:30-20:30**

**Az egzotikus állatbetegségek hazai aktualitásai**

SZTE MGK Állattudományi és Vadgazdálkodási Intézet (6800 Hódmezővásárhely, Andrássy u. 15., „A” előadó)

Az előadás az utóbbi időkben, hazánkban is megjelent egzotikus állatbetegségek jellegzetességeibe, az ellenük való védelem és prevenció lehetőségeibe nyújt betekintést. A programot iskolásoknak és felnőtteknek ajánljuk.

Előadó: Dr. Pinnyey Szilárd, adjunktus, állatorvos

**19:30-21:00**

**Ki tud többet az állatokról?**

SZTE MGK Állattudományi és Vadgazdálkodási Intézet (6800 Hódmezővásárhely, Andrássy u. 15., 108-as terem)

Érdekes információk a haszon- és egyéb állatokról, valamint a mezőgazdasághoz kapcsolódó hagyományos mesterségekről játékos feladatok keretein belül. Tesztkérdések a mezőgazdasághoz kapcsolódó hagyományos mesterségekről, azok minél jobb megismerésének érdekében. A programot kisgyermekeknek, iskolásoknak és felnőtteknek ajánljuk.

Előadó: Dr. Benk Ákos, főiskolai docens

**21:00-22:00**

**Alkalmazott kórbonctan**

SZTE MGK Állattudományi és Vadgazdálkodási Intézet (6800 Hódmezővásárhely, Andrássy u. 15., 114-es terem)

A háziállatok betegségeinek diagnosztizálásában nélkülözhetetlen segítséget nyújt a kórbonctan. Az elhullott állatok vizsgálata lehetőséget teremt arra, hogy élő társaikat megvédjük a különböző betegségektől. A programot iskolásoknak és felnőtteknek ajánljuk.

Előadók: Dr. Pinnyey Szilárd, adjunktus, állatorvos, Dr. Kocsisné Dr. Gráff Myrtill, főiskolai docens

SZTE MGK Gazdálkodási és Vidékfejlesztési Intézet

**18:00-18:30**

**Honnan jön, hová tart a pollen?**

SZTE MGK Gazdálkodási és Vidékfejlesztési Intézet (6800 Hódmezővásárhely, Andrássy u. 15., 106-os terem)

A parlagfű és pollenje; a szervezet fokozott érzékenysége, a felső légutak betegségei; allergia, asztma, rhinitis; a parlagfű-pollen koncentráció előrejelzései, konkrét példákkal, egy saját előrejelző program segítségével. A programot iskolásoknak és felnőtteknek ajánljuk.

Előadó: Prof. Dr. Makra László, egyetemi tanár

**18:00-19:00**

**Tájmonitoring drónnal**

SZTE MGK Gazdálkodási és Vidékfejlesztési Intézet (6800 Hódmezővásárhely, Andrássy u. 15.,

„A” előadó)

Drónnal végzett környezeti vizsgálatok lehetőségei az alkalmazott kutatásokban. Az előadás sorba veszi a drón-felmérések alkalmazási lehetőségeit, elsősorban a tájvizsgálatok és környezeti monitoring területein. A programot iskolásoknak és felnőtteknek ajánljuk.

Előadó: Dr. Duray Balázs, tudományos főmunkatárs

**18:00-21:00**

**Hungarikumok a mindennapjainkban – keresztrejtvény és kvíz a magyar élelmiszerekről**

SZTE MGK Gazdálkodási és Vidékfejlesztési Intézet (6800 Hódmezővásárhely, Andrássy u. 15., 128-as terem)

Milyen hungarikumokat ismerünk? Milyen hungarikumokat fogyasztunk? Hol termelik/készítik a hungarikumokat és az ismert minőségi élelmiszereket? Ezekre kaphat választ az, aki kitölti a keresztrejtvényt és a kvízt. A programot iskolásoknak és felnőtteknek ajánljuk.

Előadó: Szamosköziné Dr. Kispál Gabriella, adjunktus

SZTE MGK Növénytudományi és Környezetvédelmi Intézet

**18:00-19:30**

**Interaktív talajvizsgálatok**

SZTE MGK Növénytudományi és Környezetvédelmi Intézet (6800 Hódmezővásárhely, Andrássy u. 15., 138-as terem)

Talajaink állapota nagyon fontos az egészséges élelmiszer-termelés szempontjából. Mi megmutatjuk, hogy mi mindent tudhatsz meg egy ásónyomnyi talajból. Gyere és sarazz-savazz-kísérletezz velünk! A programot kisgyermekeknek és iskolásoknak ajánljuk.

Előadó: Dr. Hupuczi Júlia, tudományos munkatárs

**18:00-20:00**

**Csináld magad dísznövény-szaporítás in vitro**

SZTE MGK Növénytudományi és Környezetvédelmi Intézet (6800 Hódmezővásárhely, Andrássy u. 15., 135-ös terem, Növényi szövettenyésztési laboratórium)

Az érdeklődők könnyen szaporítható dísznövényekből saját maguk indíthatnak steril tenyészeteket (in vitro mikroszaporítás). Az üvegedényben táptalajon lévő növénykéket mindenki hazaviheti és otthon tovább nevelheti. A programot kisgyermekeknek és iskolásoknak ajánljuk.

Előadó: Dr. Monostori Tamás, intézetvezető, főiskolai tanár

**18:00-22:00**

**A mikrobák világa**

SZTE MGK Növénytudományi és Környezetvédelmi Intézet (6800 Hódmezővásárhely, Andrássy u. 15., „B” előadó)

Kíváncsi vagy, hogy milyen mikroorganizmusok telepszenek meg a mindennapi használatban lévő tárgyainkon? Érdekel, hogy mi marad a kezeden szappan, illetve kézfertőtlenítő használata után? Ha érdekel a mikrobiológia, akkor itt a helyed! A programot iskolásoknak és felnőtteknek ajánljuk.

Előadó: Bordé Ádám, tanársegéd

**19:00-21:00**

**Gyógynövény-felismerés**

SZTE MGK Növénytudományi és Környezetvédelmi Intézet (6800 Hódmezővásárhely, Andrássy u. 15., 106-os terem)

Kiállításra kerül tíz cserepezett gyógynövény, melyek számozva vannak. Egy feladatlapot kell kitölteni, melyen szerepel a kiállított gyógynövények neve. A növény felismerése után (tapintás, szaglás és ízlelés segítségével) be kell írni a feladatlapra a kiállított gyógynövény számát. A programot iskolásoknak és felnőtteknek ajánljuk.

Előadó: Berek Ágota, fitoterapeuta

**19:00-21:00**

**Gyógyteakóstolás**

SZTE MGK Növénytudományi és Környezetvédelmi Intézet (6800 Hódmezővásárhely, Andrássy u. 15., 106-os terem)

A gyógytea keverékek kóstolása közben ismertetjük az érdeklődőnek a tea összetételét, annak hatásait és az elkészítés módját. Kétféle vágott gyógynövényből összeállított teakeverék kóstolása után válaszolunk az érdeklődők kérdéseire. A programot iskolásoknak és felnőtteknek ajánljuk.

Előadó: Berek Ágota, fitoterapeuta

**19:00-21:00**

**Különleges zöldség- és gyümölcsfélék bemutatása**

SZTE MGK Növénytudományi és Környezetvédelmi Intézet (6800 Hódmezővásárhely, Andrássy u. 15., 106-os terem)

Különleges zöldség- és gyümölcsfélék felismerése kivetített diák és magok vagy termések alapján. Milyen étel készíthető belőlük? A program további részében játszhatunk tök-totót és a különböző magvak csíráztatása során megtudhatjuk, hogy mi a szerepük a táplálkozásban. A programot iskolásoknak és felnőtteknek ajánljuk.

Előadó: Dr. Csontos Györgyi, főiskolai docens

**19:00-21:00**

**Növény- és rovarismereti teszt**

SZTE MGK Növénytudományi és Környezetvédelmi Intézet (6800 Hódmezővásárhely, Andrássy u. 15., 106-os terem)

Szántóföldi gyógy- és fűszernövények felismerési tesztje kivetített diák és magok, termések alapján. A növények mellett a rovarok és mezőgazdasági kártételeik ismeretéből is megmérettethetik tudásukat az érdeklődők. A programot iskolásoknak és felnőtteknek ajánljuk.

Előadó: Dr. Jakab Péter, egyetemi docens

**19:30-20:00**

**A fehér fagyöngy polifenol anyagainak bemutatása**

SZTE MGK Növénytudományi és Környezetvédelmi Intézet (6800 Hódmezővásárhely, Andrássy u. 15., 138-as terem)

A fehér fagyöngy, mint virágos élősködő, számos polifenol vegyületet tartalmaz, melyeket már a XX. század elején is alkalmazott az antropozófus gyógyászat. Ezek laboratóriumi elemzése bizonyíthatja a gyógyhatásukat. A polifenol anyagok humánélettani hatásainak részletes elemzése a fehér fagyöngy leveles hajtásainak meghatározásában. A programot iskolásoknak és felnőtteknek ajánljuk.

Előadók: Dr. Lantos Ferenc, egyetemi docens, Ormódi Márton, egyetemi hallgató

Részletes programok:

http://www.mgk.u-szeged.hu/hirek-esemenyek/friss-hirek/felejthetetlen-elmeny

https://kutatokejszakaja.hu